ఊహించని ఆతిథ్యానికి
క్రిస్‌ గేల్‌ సంతోషం
ముంబై : బాలీవుడ్‌ మెగాస్టార్‌ అమితాబ్‌ బచ్చన్‌ ఆతిథ్యం తనని ముగ్దుడిని చేసిందని వెస్టిండీస్‌ స్టార్‌ బ్యాట్స్‌మెన్‌ క్రిస్‌గేల్‌ పేర్కొన్నాడు.తనకు ఎంతో ఇష్టమైన నటుడు నుంచి ఊహించని ఆతిథ్యం అందుకోవడంతో క్రిస్‌గేల్‌ ఎంతో సంతోషాన్ని వ్యక్తం చేశాడు.అమితాబ్‌ బచ్చన్‌కి క్రిస్‌గేల్‌ వీరాభిమాని.అమితాబ్‌ ఇచ్చిన ఆతిథ్యం పట్ల క్రిస్‌గేల్‌ ఉబ్బితబ్చిబయ్యాడు.కాగా ఈ మేరకు బిగ్‌ బి అమితాబ్‌ తనను ఇంటికి పిలిచి విందు ఇచ్చాడని,ఆయన ఆతిథ్యం తనని ముగ్దుడుని చేసిందని గేల్‌ తన ఇన్‌స్టాగ్రామ్‌ పేజీలో వెల్లడించాడు.మీ ఇంటికి పిలిచి ఆతిథ్యమిచ్చినందుకు కృతజ్ఞతలు.చాలా పుస్తకాలు కూడా కానుకగా ఇచ్చారు. బాస్‌ నేను సెంచరీ కొట్టాలి.కానీ ఇండియా గెలువాలని కోరుకున్నారు.నేను మాత్రం సెంచరీ కొట్టకపోయినా పర్వాలేదు మేము గెలువాలని కోరుకుంటున్నా అని క్రిస్‌ గేల్‌ తన ఇన్‌స్టాగ్రామ్‌ పేజీలో వెల్లడించాడు.ఐసిసి వరల్డ్‌ టి20లో భాగంగా గురువారం ముంబైలోని వాంఖేడ్‌ స్టేడియంలో భారత్‌ తలపడుతున్న సంగతి తెలిసిందే.మరోవైపు క్రిస్‌ గేల్‌కు ఇచ్చిన ఆతిథ్యంపై అతను నా ఫ్యాన్‌ అని తెలియదు,ఎంతో హుందాగా నా ఆతిథ్యం స్వీకరించాడు. సెమీ ఫైనల్‌ మ్యాచ్‌లో నా కాంప్లిమెంట్‌ను స్వీకరిస్తాడని ఆశిస్తున్నా అని ట్వీట్‌ చేశాడు.